laion/Wikipedia-Exotic huggingface dataset:
פורפיריה אמריקאית

פורפיריה אמריקאית או פורפיריה צהובת-רגל (שם מדעי: Porphyrio martinicus) היא מין של עוף מסוג פורפיריה שבמשפחת הרליתיים החיה באמריקה הצפונית, המרכזית והדרומית סביב גדות מים וביצות. הפורפיריה מזכירה במראה מעט סופית אך בעלת מקור כהה יותר בצבע אדום. אורך הפורפיריה 26 עד 37 ס"מ בממוצע, מוטת כנפיה מגיעה ל-51 עד 60 ס"מ ומשקלה הממוצע 141 עד 305 גרם. הזכרים גדולים במעט מהנקבות אך צבעיהם דומים. צבע הפורפיריה הוא כחול-סגול עם כנפיים ירוקות ומעט תכולות בקצותיהן. הרגליים הארוכות צהובות והמקור אדום עם בליטה תכולה מעליו. הפורפיריה היא עוף מים והיא מסוגלת לנוע על צמחי מים, להיאחז בהם ביעילות וגם לשחות. חלק מהאוכלוסיות נודדות מאזור לאזור ופרטים מסוימים חצו אוקיינוסים והגיעו עד לארץ האש ובריטניה, לרוב כפרטים תועים. הפורפיריה היא אוכלת כל הניזונה מעלים, זרעים ופירות שונים ומחרקים, תולעים, שבלולים, דו-חיים, דגים קטנים ואף מביצים ואפרוחים של עופות אחרים. הפורפיריות הן מונוגמיות. הן מקננות על אדמת הביצות. הנקבה מטילה חמש עד עשר ביצים מוסוות ופגיעות, עליהן מגוננים שני ההורים מכל פולש. מדיה וקבצים בנושא פורפיריה אמריקאית בוויקישיתוף פורפיריה אמריקאית, באתר ITIS (באנגלית) פורפיריה אמריקאית, באתר NCBI (באנגלית) פורפיריה אמריקאית, באתר Animal Diversity Web (באנגלית) פורפיריה אמריקאית, באתר האנציקלופדיה של החיים (באנגלית) פורפיריה אמריקאית, באתר GBIF (באנגלית) פורפיריה אמריקאית באתר הרשימה האדומה של IUCN
בסיליסק מערבי

בסיליסק מערבי (שם מדעי: Basiliscus galeritus) הוא מין של זוחל ממשפחת הבסיליסקיים החי בצפונה של אמריקה הדרומית במערבה של קולומביה ושל אקוודור. מין זה מזכיר בצורתו את הבסיליסק המצוי, מה שגורם לבלבול ביניהם ולמחשבה שהמין מצוי גם באמריקה המרכזית - דבר שלא הוכח. בסיליסק זה מגיע לאורך כולל (לרבות הזנב) של 77.5 סנטימטרים בזכרים ו-63.5 סנטימטרים בנקבות. צבעו ירוק כהה ומעט חום והבטן והזנב אדמדמים-חומים עם גרון צהוב-בהיר בעל כמה פסים ירוקים כהים לאורכו. הראש חרוטי ובקצהו "כרבולת" עגלגלה בצבע ירוק עז המסוגלת להתנפח לצד שק הגרון כאמצעי להרתעת יריבים. הבסיליסק הוא לטאה שוכנת עצים וענפים ביערות הגשם ויערות עד לגובה של 1,600 מטרים. כמו שאר מיני הבסיליסק הוא מסוגל לרוץ מעל מים מבלי לשקוע, באמצעות ריצה מהירה על שתי רגליים. הבסיליסק הוא טורף הניזון בעיקר מחרקים ופרוקי-רגליים נוספים, אך הוא יגוון גם בפירות או בחולייתנים קטנים שייקרו בדרכו. מדיה וקבצים בנושא בסיליסק מערבי בוויקישיתוף בסיליסק מערבי, באתר ITIS (באנגלית) בסיליסק מערבי, באתר NCBI (באנגלית) בסיליסק מערבי, באתר Animal Diversity Web (באנגלית) בסיליסק מערבי, באתר GBIF (באנגלית) בסיליסק מערבי באתר הרשימה האדומה של IUCN
נחש מים מאורה

נחש מים מאורה (שם מדעי: Natrix maura) הוא מין של נחש ממשפחת הזעמניים השייך לסוג נחש מים. הוא מצוי בטבע רק בדרום אירופה ובמערב-צפון אפריקה. מכונה גם נחש מים צפעי עקב מבנה ראשו הדומה מעט לצפע, אף שאין לו אף קשר עם בני משפחת הצפעיים. נחש זה מצוי בנהרות רדודים, אגמים ולעיתים נדירות נמצא גם במים מליחים. הוא דומה מאוד למין נחש מים אירופי, אך בעל צבעים דהויים יותר. צבעו אפור, חום או אדמדם עם פסים דקים שחורים לאורך צידי הגוף והבטן צהובה. העיניים גדולות עם טבעות צהובות והראש מוארך מעט. אורך נחש בוגר יכול להגיע ל-83 סנטימטרים ואורך הזנב ל-17 סנטימטרים. עם זאת לרוב הוא נפוץ באורך 50 סנטימטרים. נחש המים הוא צייד תוקפני אך חסר שיני-ארס, הניזון מדגים שונים, צפרדעים ושאר דו-חיים ושאר יצורי מים. יונקים ועופות נאכלים רק לעיתים נדירות והנחש מצוי רוב זמנו בתוך המים. הוא פעיל יום הנח במשך היום בין סלעים או חללי עצים על הקרקע. אם הוא מותקף הוא מסוגל לפלוט ריח דוחה מבלוטות אנאליות. הנחש נמצא במקווי מים בדרום-מערב אירופה ובצפון-מערב אפריקה, במדינות: פורטוגל, ספרד, צרפת, צפון-מערב איטליה ואולי אף בדרום שווייץ. כמו כן הוא הופץ לאנגליה. באפריקה הוא מצוי במרוקו, צפון אלג'יריה, צפון-מערב לוב וצפון עד מרכז תוניסיה. מדיה וקבצים בנושא נחש מים מאורה בוויקישיתוף נחש מים מאורה, באתר ITIS (באנגלית) נחש מים מאורה, באתר NCBI (באנגלית) נחש מים מאורה, באתר Animal Diversity Web (באנגלית) נחש מים מאורה, באתר האנציקלופדיה של החיים (באנגלית) נחש מים מאורה, באתר GBIF (באנגלית) נחש מים מאורה באתר הרשימה האדומה של IUCN
LEGO Dimensions

LEGO Dimensions (לגו דיימנשנז; בעברית: לגו ממדים) הוא משחק וידאו פעולה והרפתקאות בנוסח לגו שפותח על ידי TT משחקים והופץ על ידי Warner Bros. Interactive Entertainment, עבור פלייסטיישן 4, פלייסטיישן 3, Wii U, Xbox One ו-Xbox 360. מכאן הצעצועים אל החיים, באותה השחקן דמוי לגו צעצוע שבו ניתן לשחק בתוך המשחק עצמו וגם במציאות הוא כולל דמויות ועולמות מיותר מ -30 ממדים שונים. Starter pack, המכילה את המשחק, USB, שלוש דמויות ופוסטר, שוחררה בספטמבר 2015, ומאז הורחבה עם חבילות רמה נוספות ותווים. המשחק כולל (ועתיד לכלול) דמויות מלמעלה מ-30 יקומים בדיוניים של מגוון מותגים וזיכיונות בתרבות הפופולרית, לרבות: LEGO Dimensions, במסד הנתונים הקולנועיים IMDb (באנגלית) Karmali, Luke (2 ביוני 2015). "LEGO Dimensions: Simpsons, Ghostbusters and More Confirmed". IGN. נבדק ב-14 באוקטובר 2015. {{cite web}}: (עזרה) Tom Phillips, Smegging hell, Lego Dimensions has added a Red Dwarf area, Eurogamer, ‏2016-11-16 (באנגלית) "Lego Dimensions PAX Prime Live Demo Walkthrough". Gamerevolution.com. 31 באוגוסט 2015. נבדק ב-14 באוקטובר 2015. {{cite web}}: (עזרה) "Warner Bros. Interactive Entertainment, TT Games and The LEGO Group Announce the Expansion of LEGO® DIMENSIONS™". BusinessWire. 9 ביוני 2016. נבדק ב-1 בספטמבר 2016. {{cite web}}: (עזרה)
סורת אל-אנסאן

סורת אל-אנסאן (בערבית: سورة الإنسان) היא סורה מספר 76 בקוראן, והיא מונה 31 פסוקים. סורת אל-אנסאן מתחילה עם סיפור הבריאה של האדם, הניסיונות שהוא לכאורה יעבור בחיים האלה, וזכותו לבחור באופן חופשי את דרכו בעולם. הסורה ממשיכה עם מספר המלצות, וביניהן: להתאזר בסבלנות. להזכיר את האל בבוקר ובערב. לסגוד לאל ולשבחו במהלך חלק מהלילה. הסורה מסתיימת בחלוקת האנושות לשני סוגי אנשים, אלה שעל פי המסורת האסלאמית האל ירחם עליהם, ואלה שכביכול ייענשו בעולם הבא. מדיה וקבצים בנושא סורת אל-אנסאן בוויקישיתוף סורת אל-אנסאן, בתרגום הרמן רקנדורף, באתר ויקיטקסט Wonderful Recitation of Surah Al-Insan by Muhammad Salah Nafea - PakVim.net HD Vdieos Portal, pakvim.net (באנגלית) Sura al-Insan, WikiShia (באנגלית)
איימי ריי

איימי ריי (באנגלית: Amy Elizabeth Ray; ‏ נולדה ב-12 באפריל 1964) היא זמרת-יוצרת לסבו-פמיניסטית אמריקאית. ריי נולדה וגדלה בעיירה דיקייטר בג'ורג'יה. בהיותה בבית הספר היא הכירה את אמילי סליארס בשנת 1981 הבנות הקליטו את השיר הראשון. בשנת 1985 הן סיימו אוניברסיטת אמורי והקימו להקה Indigo Girls. הלהקה הוציאה מספר אלבומים ופועלת עד היום. בשנת 2001 הקליטה את אלבום סולו הראשון שלה. בהקלטת האלבום השתתפה להקה הבוצ'יס והן גם השתתפו בסיבוב הופעות על בסיס האלבום. בשנת 2005 הוציאה אלבום שני ובשנת 2006 אלבום השלישי. בנוסף להשתתפות בלהקה ואלבומי סולו, הקימה חברת תקליטים Daemon Records שפועלת משנת 1990. ריי פעילה בנושאים פוליטיים וזכויות להט"ב, זכויות האישה וסביבתנות. מספר פעמים היא נסעה למקסיקו במטרה לתמוך בפעילות של הצבא הזפטיסטי לשחרור לאומי. מדיה וקבצים בנושא איימי ריי בוויקישיתוף אתר האינטרנט הרשמי של איימי ריי (באנגלית) איימי ריי, ברשת החברתית פייסבוק איימי ריי, ברשת החברתית אקס (טוויטר) איימי ריי, במסד הנתונים הקולנועיים IMDb (באנגלית) איימי ריי, באתר אפל מיוזיק (באנגלית) איימי ריי, באתר ספוטיפיי איימי ריי, באתר AllMusic (באנגלית) איימי ריי, באתר MusicBrainz (באנגלית) איימי ריי, באתר Yandex.Music (ברוסית) איימי ריי, באתר Discogs (באנגלית) איימי ריי, באתר Songkick (באנגלית) איימי ריי, באתר Genius איימי ריי, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
גנרל על הכוונת

גנרל על הכוונת (באנגלית: Brass Target) הוא סרט מלחמה, מתח ופעולה אמריקאי משנת 1978 בכיכובם של ג'ון קסאווטס, סופיה לורן, ג'ורג' קנדי, רוברט ווהן ומקס פון סידוב. הסרט הופץ על ידי סינמה אינטרנשיונל קורפוריישן. בשנת 1945, לאחר סיום מלחמת העולם השנייה באירופה, שדדה קבוצת קצינים בצבא ארצות הברית רכבת בגרמניה שהכילה משלוח זהב שנועד להימסר לצבא האדום. במהלך השוד נרצחו בגז 59 חיילי המשטרה הצבאית ששמרו על הרכבת. השוד היה זהה במתכונתו לפשיטה על רכבת של הצבא הגרמני באיטליה במהלך המלחמה. הקולונל רוברט דאוסון (ברוס דוויסון), עוזרו של הגנרל ג'ורג' פאטון (ג'ורג' קנדי), הטיל על איש המשרד לשירותים אסטרטגיים, רב-סרן ג'ו דה-לוקה (ג'ון קסאווטס), שבין פשיטות חבלה שאותן תכנן ועליהן פיקד מאחורי הקווים של הוורמאכט תכנן וביצע את הפשיטה באיטליה, לחקור ולפענח את הפרשה. עד מהרה התברר לדה לוקה כי מאחורי השוד עומדים מספר קצינים בכירים במפקדתו של פאטון שבשירותם עובד מתנקש קטלני (מקס פון סידוב), שעמו עבד בתקופת המלחמה. "גנרל על הכוונת", במסד הנתונים הקולנועיים IMDb (באנגלית) "גנרל על הכוונת", באתר AllMovie (באנגלית) "גנרל על הכוונת", באתר Rotten Tomatoes (באנגלית) "גנרל על הכוונת", באתר Box Office Mojo (באנגלית) "גנרל על הכוונת", באתר אידיבי "גנרל על הכוונת", במסד הנתונים הקולנועיים KinoPoisk (ברוסית) כשהשלל הוא 250 מיליון דולר בזהב,גם חייו של גנרל אינם שווים פרוטה, עיתון מעריב,‏ 3 בפברואר 1980 סרטים - גנרל על הכוונת, מסמך באתר ארכיון המדינה
ג'ון דומן טרנר

ג'ון דומן טרנר (באנגלית: John Doman Turner‏; 25 באוקטובר 1871 – 3 בינואר 1938) היה צייר בריטי חירש וחבר בקבוצת קמדן טאון. טרנר, שנולד בבריקסטון בלונדון, קיבל הכשרה אמנותית בהתכתבות עם ספנסר גור בזמן שעבד כפקיד אצל סוכן בורסה. התכתבות זו עדיין קיימת, ושימשה אמנים נוספים כמו הסופרת הבריטית אסתר פרויד ברומן שלה "בית הים". טרנר הציג שתים עשרה יצירות עם קבוצת קמדן טאון בשלוש תערוכות בשנים 1911–1912. במהלך חייו המאוחרים המשיך טרנר לצייר ארבע מגילות ייחודיות כולל "מגילת וולברסוויק" (Walberswick) "תיעוד ציורי דיורמי של כפר סאפוק", באורך 40 מטר, בו פירט את כל המגורים בכפר סאפוק. אחריה צייר את מגילת טריניטי, דיוקן של קרקס נודד, אותו ניתן לראות במלון סוואן, בסאות'וולד. הוא נפטר מדלקת ריאות בביתו ב־Streatham ב־3 בינואר 1938. תערוכה גדולה של עבודותיו הוצגה באוניברסיטת האל ובגלריה מייקל פרקין בשנת 1997. בתחילת שנות התשעים, גלריית האמנות של סאות'המפטון רכשה דוגמה ליצירתו של ג'ון דומן טרנר שכותרתה The Joy Wheel Mitcham. מדי שנה הגיע היריד למיצ'אם קומון ושנים ספורות לפני פרוץ מלחמת העולם הראשונה צייר אותו ג'ון דומן טרנר בצבעי מים. Camden Town Group (act. 1911–1913), Oxford Dictionary of National Biography (באנגלית) Clark, Candida (2003-07-12). "Review: The Sea House by Esther Freud". The Guardian (באנגלית בריטית). ISSN 0261-3077. נבדק ב-2020-08-30. Rarely-seen Walberswick Scroll given a public outing, ITV News, ‏2017-05-16 (באנגלית) Tom Potter, Rarely displayed 123ft Walberswick Scroll painting goes on show for history group’s anniversary, East Anglian Daily Times (באנגלית)
יחסי אינדונזיה–נמיביה

יחסי אינדונזיה–נמיביה הם יחסי החוץ בין רפובליקת אינדונזיה ורפובליקת נמיביה. היחסים בין המדינות כוננו רשמית בשנת 1991. עם זאת, היחסים החלו מוקדם יותר. מאז ועידת באנדונג בשנת 1955, אינדונזיה הייתה מקדמת פעילה של דה-קולוניזציה של מדינות אסיה ואפריקה, ועבדה יחד עם SWAPO (אנ'), תנועת העצמאות של נמיביה, בפורום האו"ם לתמיכה בעצמאות נמיביה. כיום, אינדונזיה ונמיביה פועלות להגדיל את יחסי הכלכלה והסחר שלהם. שתי המדינות פעלו יחד בתחומים שונים, בעיקר בתחום החקלאות, הסיוע הטכני והחינוך. נמיביה השתתפה באופן פעיל בתוכניות הכשרה ומלגות שונות באינדונזיה, כולל מיקרו-פיננסים, חקלאות וחקלאות מים. בתוכנית למידה גבוהה, אוניברסיטת נמיביה (UNAM) ואוניברסיטת גג'ה מדה (UGM) הסכימו להזמין כמה אקדמאים בכירים מ-UGM לעבוד אצל UNAM כדי לסייע בפיתוח פקולטות שהוקמו לאחרונה. היקף הסחר הדו-צדדי בין אינדונזיה לנמיביה הגיע ל-26.25 מיליון דולר בשנת 2008, עלייה של 145% לעומת 2007 שהגיעה רק ל-10.70 מיליון דולר. היצוא האינדונזי לנמיביה כולל סבון, דטרגנט, חומרי סיכה, מנורות וקוסמטיקה. אינדונזיה מחזיקה בנמיביה שגרירות בווינדהוק. שגרירות נמיביה בקואלה לומפור מוסמכת גם לאינדונזיה. מדיה וקבצים בנושא יחסי אינדונזיה–נמיביה בוויקישיתוף Toary Worang (10 באוגוסט 2012). "Namibia: Indonesia - Namibia - Growing Together". AllAfrica.com. נבדק ב-2 במאי 2014. {{cite web}}: (עזרה) "Pertemuan Sidang Pertama Komisi Bersama RI-Namibia" (באינדונזית). Tabloid Diplomasi. 20 באוגוסט 2009. אורכב מ-המקור ב-12 באפריל 2014. נבדק ב-2 במאי 2014. {{cite web}}: (עזרה)
פרוטון ווג'ה

פרוטון ווג'ה (במלאית: Proton Waja) היא מכונית משפחתית גדולה מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2001–2011. 4 דלתות. 5 נוסעים. מנוע קדמי. מנועי בנזין. סוג הנעה: הנעה קדמית 4x2. בין השנים 2001–2005 יוצרו 227,388 יחידות. "פרוטון ווג'ה" "פרוטון ווג'ה", שנת 2004 "פרוטון ווג'ה", שנת 2004 "פרוטון ווג'ה", שנת 2009 "פרוטון ווג'ה", שנת 2009 "פרוטון ווג'ה" "פרוטון ווג'ה" - מונית "פרוטון ווג'ה" - מונית ניידת משטרה מסוג "פרוטון ווג'ה" ניידות משטרה מסוג "פרוטון ווג'ה" ניידת משטרה מסוג "פרוטון ווג'ה" פרוטון ג'וארה פרוטון ארנה פרוטון פוטרה פרוטון ווירה פרוטון סאוי פרוטון אינספירה מדיה וקבצים בנושא פרוטון ווג'ה בוויקישיתוף פרוטון ווג'ה, סרטון באתר יוטיוב פרוטון - אתר היצרן (proton.com) "פרוטון ווג'ה" הושק על ידי שר התחבורה, 6 באוקטובר 2011 autoworld.com.my/news/2001/10/06/Proton-Waja-1-6X-Launched-by-Transport-Minister פרוטון Impian / "פרוטון ווג'ה" autoevolution.com/cars/proton-waja-impian-2001 "פרוטון ווג'ה": 20 שנה מאוחר יותר הפרוטון-ווג'ה-חלום-או-סיוט wapcar.my/news/20-years-later-is-the-proton-waja-a-dream-or-a-nightmare מכירות דגמי "פרוטון" / ראו מכירות "פרוטון ווג'ה"בבין השנים 2001–2005 web.archive.org/web/20071011204638
מוזיאון הארכאולוגיה בעזה

מוזיאון הארכאולוגיה בעזה (בערבית: متحف غزة – מוזיאון עזה, ועל דרך הקיצור المتحف – "המוזיאון") הוא מוזיאון עתיקות בעיר עזה, סמוך למחנה הפליטים שאטי. המוזיאון נפתח לקהל בסתיו 2008. מבנה המוזיאון מכיל גם בית מלון, מסעדה ומרכז כנסים. אוסף המוזיאון מכיל מאות ממצאים, שהקדומים בהם מקורם בתקופת הברונזה. האוסף כולל חלקים אדריכליים, מטבעות, פריטי זכוכית וכלי חרס מהתקופות הרומית, הביזנטית, המוסלמית, הצלבנית ומתקופות מאוחרות עד לשנות הממשל המצרי ברצועת עזה שהסתיים ב-1967 לאחר מלחמת ששת הימים. בשבועות הראשונים לפתיחתו הגיעו למוזיאון כ-5,000 מבקרים, בהם כ-3,500 תלמידים במסגרת סיורים של בתי הספר, ובעקבות כך הוחלט להוסיף מרחב המתאים לילדים בשטח המוזיאון. המוזיאון סוּקר גם בתקשורת האמריקאית. במאמר בעיתון הניו יורק טיימס על בניין המוזיאון צוין שהוא עשוי בחלקו מאבנים שנלקחו מבתים ישנים וכן מלוחות עץ ופריטי ברזל ונחושת שחלקם נמצאו בשרידי הרכבת המנדטורית. המוזיאון תוכנן לפעול בחסות אונסק"ו ובמימון מועצת הנאמנים הפלסטינים ולתפקד כמוזיאון לאומי, אך בינתיים זכה לתמיכה מדעית וטכנית מחטיבת המוזיאונים בעיר ז'נבה. החל משנת 2010 נמצא המוזיאון בבעלותו של איש העסקים ג'וודאת חודארי. בהיעדר חוק ברצועת עזה המסדיר חפירות הצלה, נרתם חודארי לפעול לשמירת עתיקות באתרי הבנייה שלו. חלק מתצוגות המוזיאון מצונזר על ידי ממשלת חמאס בעזה. הפריטים שאינם נתונים להצגה כוללים פסלים וציורים של אלילים קדומים, בהם פסל של אפרודיטה ששמלתה נחשבה לחושפנית מדי לפי חוקי השריעה, וכן נרות שמן שעליהם מוטבעות מנורות שבעה קנים המזוהות עם היהדות. אתר המוזיאון אי-פי, ארכיאולוגיה בעזה: לא רק מנהרות, באתר הארץ, 22 באוגוסט 2013 באנגלית: Gaza Museum of Archaeology, בצרפתית: Musée archéologique Gaza "Al-Mathaf Hotel". אורכב מ-המקור ב-2017-03-11. נבדק ב-2010-08-10. "Al-Mathaf a Proud Tribute to Gaza’s Past and Future," (אורכב 18.03.2012 בארכיון Wayback Machine) Sami Abdel-Shafi, This Week in Palestine, August 2010 עמית כהן, אין מזון - יש מוזיאון, באתר nrg‏, 27 באוגוסט 2008 Museum Offers Gray Gaza a View of Its Dazzling Past, Ethan Bronner, New York Times, July 25, 2008 Gaza at the Crossroad of Civilizations (ארכיון) ערך זה הוא קצרמר בנושא הרשות הפלסטינית ובנושא ארכאולוגיה. אתם מוזמנים לתרום לוויקיפדיה ולהרחיב אותו.
מלקולם דראמונד

מלקולם סיריל דראמונד (באנגלית: Malcolm Cyril Drummond‏ 24 במאי 1880 – 10 באפריל 1945) היה צייר ומדפיס אנגלי, שנודע בזכות ציוריו של סצינות עירוניות. בהשפעת הפוסט-אימפרסיוניסט וולטר סיקרט, הוא היה חבר בקבוצת קמדן טאון וקבוצת לונדון. דראמונד נולד בבוי היל, ליד מיידנהד, ברקשייר, בנו של הכומר קאנון ארתור היסלופ דראמונד (1843–1945) ואנה הרייט דודסוורת'. מלקולם התחנך בבית הספר בברמינגהאם ולמד היסטוריה בכרייסט צ'רץ, אוקספורד. לאחר שנה שעבד אצל לורד פברהם כמנהל אחוזות למד בבית הספר לאמנות סלייד בין השנים 1903–1907, ואצל וולטר סיקרט בבית הספר לאמנות בווסטמינסטר בין השנים 1908–1910. הוא נהפך לחבר בקבוצת רחוב פיצרוי של סיקרט שהוקמה בשנת 1907 בבית מול הסטודיו של סיקרט עצמו. הם נפגשו פעם בשבוע בכל שבת, הציגו ציורים והעבירו ביקורת על העבודות שהוצגו. הקבוצה כללה גם את ספנסר גור, הרולד גילמן, נאן האדסון, אתל סנדס, וולטר ראסל, ויליאם רוטשטיין, ואלברט רוטנשטיין. זאת הייתה הקבוצה הראשונה ברצף של קולקטיבים דומים שקיימו ציירים לאורך המאה ה-20 שריכזו את מאמציהם בסגנון ובשיטות מודרניות. לאחר מכן הוא היה חבר מייסד בקבוצת קמדן טאון בין השנים 1911–1913, שהוקמה כדי להציג תערוכות. מאז ומתמיד היו מתחים בקבוצה בין סיקרט לבין אלה שמחו על נוכחות חברותיו. אחת ההשפעות של הדרת הנשים בקבוצה באותה העת הייתה הגדלת תפוקת ציורי הנוף הלונדוני תוך התנסות בצבעוניות עזה. דראמונד היה גם חבר מייסד בקבוצת לונדון בשנת 1914, ושימש כגזבר שלה בשנת 1921 והציג איתה עד 1932. השנתיים שלאחר מלחמת העולם הראשונה היו פרודוקטיביות ביותר עבור דראמונד: הוא צייר מספר סצינות בפאלמס דה דאנס ובבית המשפט בלונדון. הוקמה ועדה מיוחדת עבור ציור מזבח הלב הקדוש של פטרוס הקדוש, באדינבורו. הוא לימד בבית הספר לאמנות בווסטמינסטר עד שעזב את לונדון כדי לחזור לברקשייר בשנת 1931 בעקבות מות אשתו הראשונה זינה ליליאס אוגילווי, שהייתה גם אמנית/מאיירת מוכשרת ועבדה תחת שם העט של אלכסינה. היא איירה, בין השאר, את הספר "ההיסטוריה הכללית של הפיראטים" מאת סרן צ'ארלס ג'ונסון, עם הקדמה, מאת פיליפ גוס. זינה הייתה גם פסנתרנית שהופיעה באולם וויגמור והייתה נערצת על ידי וולטר סיקרט וקלייב בל. מלקולם וזינה חלקו תשוקה לאמנות ולמוזיקה ועבדו יחד בסטודיו של מלקולם, וכן ביצעו ערבים מוזיקליים יחד בבית, מלקולם ליווה את זינה בכינור. בשנת 1937 איבד את הראיה בעין אחת, ואבד את ראייתו ב־1942. מועצת האמנויות העלתה מופע רטרוספקטיבי בלונדון בין השנים 4–1963. מדיה וקבצים בנושא מלקולם דראמונד בוויקישיתוף Who's Who: Arthur Hislop Drummond, Oxford Academic (באנגלית) Camden Town Group (act. 1911–1913), Oxford Dictionary of National Biography (באנגלית) Tate, Malcolm Drummond 1880–1945, Tate
בולשאיה אורדינקה

בולשאיה אורדינקה (ברוסית: Большая Ордынка) הוא רחוב במחוז האדמיניסטרטיבי המרכזי של מוסקבה. הרחוב המרכזי והעתיק ביותר של מחוז זאמוסקבורצ'יה ההיסטורי, גבול בין הראיונים העירוניים המודרניים יאקימנקה וזאמוסקבורצ'יה. ברחוב נמצאת שגרירות ישראל במוסקבה, מטה ועדת התעופה הבין-מדינתית ומטה רוסאטום. שגרירות ישראל במוסקבה מדיה וקבצים בנושא בולשאיה אורדינקה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
My Gift

My Gift (בעברית: המתנה שלי) הוא אלבום האולפן השביעי ואלבום חג המולד הראשון של הזמרת-יוצרת האמריקאית קארי אנדרווד. האלבום יצא לאור ב-25 בספטמבר 2020, על ידי חברת התקליטים קפיטול נאשוויל רקורדס, חברת הבת של יוניברסל מיוזיק גרופ איתם חתמה על חוזה בתחילת 2017. הסינגל הראשון מתוך האלבום "Hallelujah", יצא לאור בנובמבר 2020, על מנת לעזור בקידום הראשוני שלו. באמצע שנת 2020, הודיעה אנדרווד כי היא תוציא אלבום חג מולד בפעם הראשונה במהלך הקריירה שלה. את ההודעה פרסמה ברשתות החברתיות, תוך שפרסמה גם את השם שלו. מאוחר יותר, הוכרז הסינגל הראשון מתוכו שלבסוף יצא לאור ב-13 בנובמבר באותה השנה, יצא במטרה לעזור בקידום הראשוני של האלבום עצמו. במהלך הקלטת האלבום, הקליטה מחדש אנדרווד שירי חג מולד ידועים כמו "O Holy Night" ו-"Silent Night". הסינגל הראשון מתוך האלבום יצא לאור ב-13 בנובמבר 2020 ושמו הוא "Hallelujah". השיר הופק על ידי גרג וולס, בדומה להפקה המחודשת שעשה לשאר שירי האלבום. בשיר מתארח הזמר-יוצר האמריקאי ג'ון לג'נד, תוך שיצא לו וידאו קליפ רשמי. השיר הפך ללהיט והגיע למקום הראשון במצעד שירי החג הדיגיטליים. על מנת להמשיך ולקדם את האלבום, הנחתה אנדרווד את הספיישל הטלוויזיוני, My Gift: A Christmas Special from Carrie Underwood. מידע על האלבום My Gift באתר MusicBrainz Carrie Underwood previews her 'My Gift' holiday album with powerful “Let There Be Peace” - Music News - ABC News Radio, abcnewsradioonline.com (באנגלית) Sterling WhitakerPublished: August 28, 2020, LISTEN: Carrie Underwood's New Christmas Song Delivers a Timely Message of Peace, Taste of Country (באנגלית) Listen to Carrie Underwood's 'Let There Be Peace' From Holiday Album 'My Gift', Country Music (באנגלית) Carrie Underwood Announces Track List, Special Guests For First-Ever Christmas Album 'My Gift', Billboard, ‏2020-08-28 Holiday Digital Song Sales Chart, Billboard My Gift: A Christmas Special from Carrie Underwood (2020) - IMDb, נבדק ב-2020-12-05 Gold & Platinum, RIAA (באנגלית אמריקאית) My Gift, נבדק ב-2020-12-18 "My Gift [LP] [Red]". Amazon. נבדק ב-29 באוגוסט 2020. {{cite web}}: (עזרה) Billy Dukes, Carrie Underwood to Re-Release 'My Gift' With Three New Tracks, Taste of Country (באנגלית)
מנחת קרני

מנחת קרני (ידוע גם כ"שדה התעופה בעזה") היה שדה תעופה ובהמשך מנחת תעופה בדרום מזרח העיר עזה, כ-6 קילומטרים מצפון מערב לקיבוץ עלומים ובסמוך למעבר קרני שבמערב הנגב, בשנים 1924 עד 1937 פעל במקום שדה התעופה הבינלאומי הראשון של ארץ-ישראל. בסוף 1917 נערכו קרב עזה השלישי בין הצבא הבריטי לבין צבא האימפריה העות'מאנית בתמיכתו של צבא הקיסרות הגרמנית בסמוך לעיר עזה. בעוד הטורקים נאלצים לסגת לאחור, הצליחו להכשיר הבריטים הבאים ממצרים מנחתים סמוכים לקו החזית עבור מטוסיהם ביניהם מנחת קרני ששימש קודם את חיל האוויר של צבא האימפריה העות'מאנית ולאחר תום מלחמת העולם הראשונה שימש המנחת כנקודת ביניים לטיסות בין בריטניה להודו הבריטית ולטיסות בין קהיר לבגדד ואף טיסות לאמסטרדם מהעיר עזה. החברות שפעלו בשדה היו אימפיריאל איירווייז וKLM. בשלב מסוים התגבר הצורך בשדרוג השדה על מנת שיתאים גם למטוסים גדולים יותר ובעקבות כך פורסם מכרז לשדרוג השדה בו זכתה החברה "סולל בונה" ותנועת המטוסים בשדה גברה. באוגוסט 1927 נחת בשדה התעופה פייסל מלך עיראק לאחר ביקור בארץ ישראל. פעילות השדה דעכה והדבר הגיע למצב בו פרסם הנציב העליון לארץ-ישראל, ארתור ווקופ, הודעה בה נכתב כי "בזמן האחרון עמד הנציב העליון על הצורך בהקמת אווירודרום אזרחי במקום יותר מרכזי מאשר בעזה, או במגרשי תעופה אחרים שהוקצו לתעופה אזרחית. נבחר והוכן מגרש מתאים - 2.5 ק"מ צפונית ללוד, והוא ישמש באופן זמני כמגרש תעופה, החל מיום 26 באפריל בצהריים", לימים יהפוך שדה התעופה החדש שיקום בלוד לנמל התעופה בן-גוריון שמתפקד כנמל התעופה הראשי של מדינת ישראל. על אף פתיחתו של שדה התעופה בלוד לא דעכה לגמרי פעילות השדה, כך למשל ב-1936, כאשר נוסדה חברת התעופה העברית הראשונה בארץ-ישראל - "אווירון", היא ניהלה משא-ומתן להטסת ערבים עשירים תושבי הארץ למכה על מנת לקיים את מצוות החאג'. הטיסות תוכננו לצאת משדה התעופה בעזה אך לבסוף תוכניות אלו לא יצאו לפועל. במהלך מלחמת העולם השנייה שימש השדה את טייסות 33, 45, 127, 208, 318 ו-451 של חיל האוויר המלכותי והיה בו גם אזור אחסון לתחמושת. במהלך מלחמת העצמאות נערך באזור המנחת "מבצע פרעה", בו חטיבת הנגב פעלה כנגד הכוחות המצריים באזור המנחת. בשנות הממשל המצרי ברצועת עזה היה השדה בשימושו של כוח האו"ם ששכן ברצועת עזה ומטוסיו נחתו בשדה על מנת להקל על העברת אספקה לחיילי הכוח. במהלך תקופת ההמתנה שלפני מלחמת ששת הימים, האו"ם נענה לדרישת נאצר לפינוי כוחות האו"ם מסיני ורצועת עזה. לאחר תום מלחמת ששת הימים וכיבוש הרצועה על ידי ישראל הופעל השדה בשנית ושימש בעיקר מטוסים קלים של חיל האוויר, המנחת קיבל את שמו החדש "מנחת קרני" על שם בית אריזה לפרי הדר שהוקם במקום ב-1967 על ידי היזם והפרדסן יוסף קרני מכפר יונה (גם מעבר קרני שיוקם כמה שנים לאחר מכן בסמוך למנחת - קיבל את שמו מסיבה זהה). ב-1968 מצאו מספר יזמים ישראליים בשטח המנחת סדרה של אלפי פגזים שככל הנראה ננטשו על ידי הצבא המצרי לאחר שנסוג במלחמת ששת הימים, לבסוף פונו הפגזים ואף שופץ במעט המנחת על מנת שיכול לשמש גם לאימון טייסים של חיל האוויר. פעילות המנחת הופסקה בשנת 1992, כאשר הוקם מעבר קרני. ה"נתב"ג" הראשון בארץ-שדה קרני, באתר מרקיע שחקים מאמר בו מדובר על התעופה במנדט הבריטי והשדה בעזה מאמר על שדה התעופה בעזה מפת האזור עם סימון מסלול הנחיתה (באנגלית), גליון Gaza 1:100,000, בהוצאת מחלקת המדידות המנדטורית, 1947, באתר הספרייה הלאומית, אוסף המפות ע"ש ערן לאור